**Oznámenie o zadaní zákazky podľa § 117**

zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO)

**Výzva na predloženie ponúk**

1. **Identifikácia verejného obstarávateľa:**

|  |  |
| --- | --- |
| Verejný obstarávateľ  | Národné centrum zdravotníckych informácií je podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ.  |
| Adresa  | Lazaretská 26, 811 09 Bratislava  |
| IČO  | 00165387  |
| DIČ  | 2020830119  |
| Kontaktná osoba/telefón, email:  | Mgr. Helena Krajčíriková tel.: 02/ 57 269 743, helena.krajcirikova @nczisk.sk |
| Internetová adresa (URL):  | http://www.nczisk.sk  |

**2**. **Predmet zákazky**

Zákazka na poskytnutie služby

**3**. **Názov predmetu zákazky**

**„Servis, údržba a pravidelné kontroly motorových vozidiel“**

**4. Stručný opis predmetu zákazky**:

Predmetom zákazky je zabezpečenie pravidelných a nepravidelných servisných úkonov, bežných opráv, vrátane opráv pri poistných udalostiach na služobných motorových vozidlách v autorizovanom prípadne neautorizovanom servise vozidiel, u ktorých skončila záručná lehota. **Funkčná špecifikácia predmetu zákazky tvorí** **prílohu** **č.1. Technická špecifikácia predmetu zákazky tvorí tabuľka č.1 a Návrh požadovaných zmluvných podmienok tvorí prílohu  č. 2.**

**5. Rozdelenie predmetu zákazky na časti**

NIE, uchádzač predloží ponuku na celý predmet zákazky.

**6. Množstvo alebo rozsah predmetu zákazky**

V neprekročiteľnom objeme finančného vyjadrenia zákazky cca  **5000,00€ bez DPH.**

**7. Kódy CPV: Hlavný slovník:**

50110000-9 - Opravy a údržbárske služby pre motorové vozidlá a súvisiace vybavenie.

**8. Variantné riešenie:** Variantné riešenia sa nepripúšťajú**.**

**9. Použitie elektronickej aukcie:** nie.

**10. Miesto plnenia predmetu zákazky:**

Miestom plnenia je sídlo dodávateľa.

**11. Termín plnenia**

24 mesiacov odo dňa účinnosti zmluvného vzťahu na základe objednávok, alebo do vyčerpania finančného limitu.

**12. Lehota viazanosti ponuky je stanovená do:** 31.05.2021

**13. Kritéria na vyhodnotenie ponúk**

Kritériom na vyhodnotenie ponúk je najnižšia cena za celý predpokladaný obsah a rozsah predmetu zákazky – tabuľka č. 1.

Celková cena bez DPH za poskytnutie služby musí byť stanovená ako konečná, vrátane všetkých nákladov (priame aj nepriame náklady vrátane dopravy).

Cena musí zahŕňať všetky ekonomicky odôvodnené náklady na predmet zmluvy/objednávky a  primeraný zisk.

**14. Pravidlá uplatnenia kritérií:**

Ako úspešná bude vyhodnotená ponuka s  najnižšou celkovou cenou s DPH uvedenú v ponuke uchádzača na celý predmet zákazky.

**15. Lehota a miesto predkladania ponúk:**

Lehota na predkladanie ponúk je do **22.02.2021 do 10:00 hod.** prostredníctvom systému JOSEPHINE

**16. Platnosť zmluvy**

Zmluva o poskytovaní služieb na zadaný predmet zákazky nadobúda platnosť dňom podpisu obidvoch zmluvných strán a účinnosť dňom zverejnenia zmluvy v CRZ.

**17. Príprava ponuky**

17.1 Ponuka musí byť vyhotovená vo  forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

17.2 Verejný obstarávateľ odporúča, aby boli všetky strany ponuky, okrem nepozmenenej tlačovej literatúry (prospekty a pod.) boli parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval.

17.3 Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ a  ktoré sú v ponuke záujemcu s identifikáciou čísla strany, čísla odseku, bodu a  textu obsahujúceho informácie, ktoré sú dôverné, resp. sú obchodným tajomstvom.

**18. Obsah ponuky**

Ponuka musí obsahovať minimálne tieto dokumenty:

18.1 *Doklad o oprávnení poskytovať predmetnú službu*; (listinná podoba - postačuje fotokópia – postačuje sken dokladu);

18.2.*Zoznam poskytnutých služieb* rovnakých alebo obdobných ako je predmet zákazky za  predchádzajúce 2 roky od dňa zaslania tejto výzvy s uvedením cien, lehôt dodania a  odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní, ktorými uchádzač preukáže odbornú spôsobilosť k predmetu zákazky,

18.3 *Cenová ponuka - Návrh uchádzača na plnenie kritérií* (na celý predmet zákazky), predložený vo forme podľa tabuľky č. 1 tejto výzvy.

18.4. *Návrh* zmluvy o poskytovaní služieb na uskutočnenie požadovaných služieb, podpísaný štatutárnym zástupcom dodávateľa (postačuje podpísaný sken dokladu + vo formáte word). Ak  uchádzač nie je platcom DPH, uvedie túto skutočnosť v ponuke!

18.5. **Verejný obstarávateľ vyžaduje predloženie podrobného cenníku prác.**

18.6. *Čestné prehlásenia* tvoriace prílohy tejto výzvy, podpísané oprávnenou osobou uchádzača.

**19. Spôsob predloženia ponúk**

19.1. Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)

Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

19.2 V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

19.3 Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

19.4 Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

**20. Obchodné podmienky**

20.1. Miesto dodania predmetu zákazky – adresa sídla kupujúceho

20.2. Dodávka a fakturácia

a) Faktúra

- musí spĺňať náležitosti daňového dokladu;

- faktúra musí byť vystavená v mene euro;

- faktúru je potrebné doručiť na adresu sídla objednávateľa podľa bodu 1, tejto výzvy.

b) Dodací list/preberací protokol

Súčasťou faktúry musí byť samostatne doložený doklad, ktorý potvrdzuje, že došlo k dodaniu a prebratiu poskytnutých služieb – prevzatie potvrdzuje oprávnený zástupca zadávateľa svojím podpisom.

c) Splatnosť faktúry – 30 dní, odo dňa doručenia druhej zmluvnej strane.

d) Záruka a uplatňovanie reklamácií

Záruka na poskytnuté služby sa vyžaduje v súlade s platnými právnymi predpismi Slovenskej republiky, v rozsahu minimálne 24 mesiacov.

V prípade uplatnenia oprávnenej reklamácie na vady poskytnutých služieb je dodávateľ povinný vybaviť reklamáciu v lehote nie dlhšej ako 24 hodín.

Záruka na akúkoľvek prácu vykonanú v spojení s opravou vozidla.

Súčasťou predmetu zákazky je aj dodávka a montáž náhradných dielov a spotrebného materiálu, nevyhnutných pre odstránenie závad. Servisné stredisko umiestnené v Bratislave.

Dodávateľ je povinný v ponuke uviesť záručné podmienky a spôsob reklamačného konania.

**21. Výsledok verejného obstarávania**

Verejný obstarávateľ si vyhradzuje právo zrušiť tento postup zadávania zákazky v prípade, že úspešná ponuka presiahne stanovený finančný limit pre zákazku podľa bodu 6. tejto výzvy a  príslušných ustanovení zákona.

Verejný obstarávateľ si vyhradzuje právo tento postup zadávania zákazky zrušiť aj v iných odôvodnených prípadoch (napr. z dôvodu neprijatia ani jednej ponuky, nepredloženia žiadnej ponuky, ak ponuku predloží iba jeden uchádzač a pod.) a vyhlásiť nový postup zadávania zákazky.

Všetci uchádzači, ktorí predložia ponuku budú informovaní o výsledku vyhodnotenia ponúk. S  úspešným uchádzačom, ktorý ponúkne najnižšiu cenu na celý predmet obstarávania pri  dodržaní všetkých podmienok a požiadaviek verejného obstarávateľa, bude uzavretá Zmluva o poskytovaní služieb.

 .......................................................

 **Ing. Peter Bielik**

generálny riaditeľ

 Tabuľka č. 1

**Technická špecifikácia predmetu zákazky**

1. Škoda Fabia, 2008, 1198cm3, Benzín, 51kW ks 1
2. Peugeot Partner ou RANCH 7, 2014, 1598cm3, Benzín, 72kW ks 1

**Cenová ponuka -** **návrh na plnenie kritérií**

|  |  |
| --- | --- |
| *Obchodné meno uchádzača* |  |
| *Sídlo uchádzača* |  |
| *Ulica:*  |  |
| *Miesto:* |  |
| *PSČ:* |  |
| *IČO:* |  |
| *IČ DPH (DIČ:* |  |
| *Platca DPH*  | **(ÁNO/NIE)** |

|  |  |  |  |  |  |
| --- | --- | --- | --- | --- | --- |
|  | 2. | 3. | A | B |  |
| Cena služieb servisu – 1 hodina prác v EUR bez DPH | Škoda Fabia, | Peugeot Partner ou RANCH 7 | Spolu 1+2 | Váhový koeficient | Čiastkový výsledok = AxB |
| Mechanické práce |  |  |  | 0,7 |  |
| Elektrikárske práce |  |  |  | 0,15 |  |
| Klampiarske práce |  |  |  | 0,10 |  |
| Pneuservis  |  |  |  | 0,02 |  |
| Doplnkový servis |  |  |  | 0,03 |  |
| Výsledná ponuková cena spolu bez DPH |  |
| DPH |  |
| Výsledná ponuková cena spolu s DPH |  |

V.............................. dňa ......................

Pečiatka a podpis štatutárneho zástupcu uchádzača

**Príloha č. 1**

**Opis predmetu zákazky**

**„Servis, údržba a pravidelné kontroly motorových vozidiel“**

**Funkčná špecifikácia predmetu zákazky:**

Mechanické práce najmä:

* + opravy a výmeny motorov a ich častí - rozvodových remeňov, ozubených remeňov
	+ opravy a výmeny podvozkových častí - riadenia, pruženia ...
	+ opravy a výmeny náprav – výmeny ramien, silenblokov, tlmičov, stabilizátorov, ložísk a nábojov kolies...
	+ opravy a výmeny brzdového systému
	+ opravy a výmeny hnacích prvkov – spojky, prevodovky, rozvodovky, diferenciály ...
	+ opravy a výmeny výfukových systémov
	+ opravy a výmeny chladičov
	+ palivové systémy
	+ nastavenie svetlometov
	+ meranie a zriaďovanie geometrie náprav
	+ príprava vozidiel na vykonanie technickej a emisnej kontroly
	+ opravy a výmeny spätných zrkadiel

Elektroinštalačných prác najmä:

* + opravy a výmeny ABS, elektronických systémov ASR, ESP, atď
	+ opravy a výmeny elektroinštalácie
	+ opravy a výmeny elektronických komponentov riadiace jednotky, snímače, čidlá...
	+ opravy a výmeny elektrických obslužných systémov (spínacie skrinky, centrálne zamykanie, elektricky ovládané okná, el. spätné zrkadlá, automatické zapínanie svetlometov...)
	+ opravy a výmeny imobilizéra
	+ opravy a výmeny štartérov a alternátorov, sviečok, žhavičov
	+ opravy a výmeny elektrodoplnkov a príslušenstva (parkovacie senzory, tajné vypínače, autoalarmy, telefónne sady, autorádiá a repro sústavy a zosilňovače...)

Klampiarske, karosárne a lakovacie práce najmä:

* + výmena čelných skiel a drobné opravy
	+ opravy havarovaných automobilov – brúsenie, zváranie, tmelenie, vyklepávanie, lakovanie...
	+ ošetrenie a konzervácia podvozkových častí a dutín vozidla
	+ kontrola stavu a hladiny kvapalín, filtrov, mazania a iné a ich výmena
	+ vykonávanie predpísaných (periodických) servisných technických prehliadok a kontrol predpísaných výrobcom a pravidelných ročných kontrol
	+ opravy a výmeny karosérií vozidla

Pneuservis najmä

* + výmena kolies (pneumatík, duší, diskov, ventilov)
	+ oprava defektov, vyváženie, hustenie, likvidácia ojazdených pneumatík a duší
	+ očistenie, nakonzervovanie, zabalenie, uloženie
	+ plnenie pneumatík

Doplnkové služby najmä

* + servis a plnenie klimatizácií (oprava, dezinfekcia, údržba systému)
	+ zabezpečenie pravidelných technických a emisných kontrol vykonávanej vy zmysle ustanovenia všeobecne záväzných právnych predpisov (Vyhláška MDPT SR č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov v znení neskorších predpisov)

**Príloha č. 2**

**Návrh požadovaných zmluvných podmienok:**

* požadované úkony na zabezpečenie predmetu zákazky budú vykonávané na základe objednávok
* servisné stredisko umiestnené v Bratislave
* dovoz a odvoz vodiča servisovaného vozidla do sídla NCZI
* riešenie poistných udalostí – vzniknutej škody na vozidlách počas trvanie zmluvy, komunikácia s poisťovňou
* v prípade poruchy motorového vozidla na území SR, dodávateľ zabezpečí jeho odvoz do servisného strediska na vlastné náklady
* 24 hodinová odťahová služba na území SR (cena za 1 km odťahu v zmysle predloženého cenníka)
* Po prevzatí vozidla dodávateľ vykoná predbežné ocenenie opravy. Predbežnú cenu za opravu ako aj rozsah opravy dodávateľ telefonicky a písomne odsúhlasí s kontaktnou osobou objednávateľa.
* V prípade, že sa v priebehu vykonávania servisu, opravy alebo údržby zistí, že skutočná cena zvýši predbežnú cenu o viac ako 10 %, poskytovateľ je povinný toto zvýšenie telefonicky konzultovať a následne aj písomne odsúhlasiť skutočnú cenu s kontaktnou osobou objednávateľa.
* V prípade, ak pri vykonávaní servisných prác a služieb nastanú nepredvídané okolnosti (napr. náhradné diely potrebné na opravu nie sú momentálne dostupné na sklade, mešká dodávka objednaných dielov a pod.) je dodávateľ oprávnený bezodkladne určiť náhradný termín na odovzdanie servisných prác a služieb. S uvedenou skutočnosťou oboznámi objednávateľa a  zároveň mu oznámi náhradný termín plnenia.
* Cena dodávaných originálnych náhradných dielov musí byť preukázateľná, s maximálnou maržou 5 % od výrobcu/predajcu.
* Ak dôjde k poškodeniu vozidla pri poistnej udalosti, vozidlo bude odtiahnuté alebo dovezené k dodávateľovi, ktorý začne s vykonávaním opravy až po doručení písomného vyjadrenia objednávateľa k takejto udalosti, v ktorom objednávateľ vykonanie opravy potvrdí a povolí.
* Dodávateľ je oprávnený vystaviť faktúru po dokončení objednaných prác a vystavenú faktúru zašle objednávateľovi elektronicky alebo poštou na adresu jeho sídla.
* Faktúra musí okrem zákonom stanovených údajov obsahovať aj: údaje o vozidle, na ktorom bola vykonávaná oprava alebo údržba, rozpis dielov a množstvo použitého materiálu, cenu za jednotlivý pracovný úkon, stav tachometra v dobe vykonávania údržby, alebo opravy
* Lehoty plnenia predmetu zákazky na základe prevzatej objednávky dodávateľom:
	+ Vozidlo musí byť na údržbu alebo do opravy prevzaté bez zbytočného odkladu, najneskôr však do 48 hodín po obdŕžaní objednávky pri malých opravách (výmena tlmičov, čapov, ramien, brzdových systémov...), do 7 kalendárnych dní pri stredných opravách a pri opravách havarovaného vozidla
	+ Pravidelné servisné prehliadky a kontroly v zmysle servisnej knižky prislúchajúcej pre každé vozidlo a drobné opravy - do 48 hodín od pristavenia vozidla.
	+ Výmena oleja - do 6 hodín od pristavenia vozidla.
	+ Výmena (prezutie) pneumatík - do 6 hodín od pristavenia vozidla.
	+ Kontrola technického stavu a emisnej kontroly- do 48 hodín od pristavenia vozidla.
	+ Drobné poruchy a opravy- do 72 hodín od pristavenia vozidla.
	+ Opravy väčšieho rozsahu a opravy po dopravnej nehode- v závislosti od obsahu a rozsahu opravy, v lehote do 7 pracovných dní alebo po dohode.

**Verejný obstarávateľ vyžaduje predloženie podrobného cenníku prác.**